पाएं अपने शहर की ताज़ा ख़बरें और फ्री ई-पेपरडाउनलोड करें
जिले में प्रतिदिन संक्रमितों का आंकड़ा बढ़ता जा रहा है। सरकारी समेत प्राइवेट अस्पतालों में कोरना मरीजों की संख्या लगातार बढ़ रही है। इन दिनों कोरोना संक्रमितों को कोविड अस्पतालों में दाखिल होने के लिए एक-एक बेड के लिए मशक्कत करनी पड़ रही है। रविवार को जिले में एक 18 दिन के बच्चे सहित 18 कोरोना संक्रमितों की मौत हो गई, जिसमें चलते मृतकों की संख्या बढ़कर 386 हो गई। जबकि 585 नए कोरोना संक्रमित मरीज मिले हैं। कुल पाॅजिटिव 21897 हाे गए हैं। वहीं 477 कोरोना संक्रमित स्वस्थ हुए हैं। अब तक 16283 कोरोना संक्रमित ठीक हो चुके हैं। जिले में एक्टिव केसों की संख्या 5228 है, जिसमें से 4424 होम आइसोलेशन में है। वहीं 568 कोरोना मरीज अनट्रेस हैं, जिनकी तलाश जारी है।
जिस तरह जिला प्रशासन द्वारा सरकारी आंकड़ों को दर्शाया जा रहा है, उससे भी कहीं अधिक विकट समस्या है। जिले में आक्सीजन-वेंटिलेटर की मांग बढ़ रही है, हालात चिंताजनक हैं। जिला प्रशासन की ओर से जिले में कोविड अस्पतालों की संख्या बढ़ाकर 30 कर दी गई हैं। सरकारी समेत निजी अस्पतालों में लेवल 2 के 707 और लेवल 3 वाले 152 बेड की व्यवस्था की गई। वर्तमान में लेवल 2 वाले 553 मरीज इलाज के लिए दाखिल है। जबकि लेवल 3 वाले 148 मरीज इलाज के लिए दाखिल हैं। हालत यह है कि इन दिनों लेवल 3 वाले मात्र 4 और लेवल 2 वाले 126 बेड ही खाली है।
वहीं जिला सेहत विभाग की ओर से लेवल 2 मरीजों के लिए सिविल अस्पताल व डीडीआरसी सेंटर समेत 125 बेड की व्यवस्था की गई है। जिसमें इन दिनों करीब 81 मरीज इलाज के लिए दाखिल है। जिसमें करीब 50 से अधिक ऑक्सीजन स्पोर्ट पर हैं। जिले में अगर इसी तरह कोरोना संक्रमितों की संख्या बढ़ती रही तो आने वाले दिनों में सिविल अस्पताल में लेवल 2 स्तर का बेड भी मिलना मुश्किल हो सकता है।
सिविल अस्पताल एसएमओ डा. मनिंदर पाल सिंह ने बताया कि सिविल अस्पताल में 100 और डीडीआरसी सेंटर में 25 बेड का आइसोलेशन वार्ड चल रहा है। जहां पर्याप्त स्टाफ काम कर रहा है। यहां सिर्फ लेवल 2 वाले मरीजों ही दाखिल किए जा रहे हैं। गंभीर मरीजों को फरीदकोट मेडिकल कालेज रैफर किया जाता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn